BAKHE

Euripides je imel 70 let, ko se je na povabilo makedonskega samozvanca Arhelea preselil na njegov dvor in tam le 4 leta pred smrtjo ustvaril še 2 deli: **Ifigenio v Aulidi** in eno njegovih najbolj znanih del- BAKHE.

 **Semele,** hči kralja Teb, želi videti Zevsa in zgori v ognju njegove strele. Pred časom se rodi otrok, ki si ga Zevs vsadi v kolk. Ko ga rodi, ga poimenuje Dionis in ga da v varstvo **nimfam.**

 Ko Dionis odraste, začne svoj zmagoviti pohod po Mali Aziji in vsa tamkajšnja ljudstva pridobi v svoj orgiastični kult. Za svojega ga niso imeli ne bogovi in ne ljudje, pa vendar je sploh slednje popolnoma osvojil s svojim kultom.

 Vrne se v Tebe, kraj, kjer je bil spočet in prvič rojen in širi vero naprej.Tu se začne Euripidova tragedija, Bakhe.

 Semeline sestre prve doleti Dionisova kazen, v ekstazi skupaj z ostalim ženskim prebivalstvom odplešejo v gorovje **Kitairon.**

 **Kralj Penteus** je edini, ki se upira novemu kultu in videc Teresias mu zaman **prigovarja,** naj gostoljubno **sprejme** tujca. Penteus pa si priseže, da bo ženske privedel nazaj in zato tujca **zapre v hlev** in ga priveže k jaslim. Ampak Dionisu pomaga njegova božanska narava, **potres** podere hlev in Dionis je prost. Penteusa pogubi s sladkimi besedami in ker si ta želi videti orgije v gorah, ga posluša in mu sledi. Tragedija se seveda konča tragično- Penteusa raztrga lastna **mati, Agaue,** misleč, da je divja zver. Zmagoslavno prinese njegovo glavo, nataknjeno na kol, nazaj v mesto, kjer učinki ekstaze popustijo. Agaue se zave, da v rokah drži glavo svojega sina.

 Na žalost je zadnji del Bakh, Agauina tožba, močno poškodovan. Ohranjen je samo 1. verz, po mnenju strokovnjakov pa jih je bilo vsaj 20.

# MEDEJA

 **Pelias, gospodar Jolka**, se hoče znebiti svojega nečaka, Jasona, in ga zato pošlje čez morje po **zlato runo**, torej kožo zlatega ovna. Jason si steše čudovito **ladjo, Argo**, in z njo res doseže obale Črnega Morja. **Aites, čuvaj** zlatega runa, mu naloži nevarne naloge, s katerimi bi zlato runo lahko dobil in on vse opravi s pomočjo **Medeje, Aitesove hčere**, ki se vanj noro zaljubi. Skupaj zlato runo ukradeta in se vrneta nazaj v Jolkos z **dvema** sinovoma. Tam se Pelias poskusi znebiti Jasona, pa vendar tega zopet reši Medeja, ki se zlaže **Peliasovima hčerkama** natvezi, da bo **oče zopet mlad,** če ga bosta **razkosali.** Naivni jo ubogata in zato mora Jasonova družina spet **bežati** naprej, v **Korint**.

 Zgodba bi bila tu končana, ampak Jason Medejo zapusti in se iz koristoljubja odloči poročiti z **Kreontovo** **hčerjo**.

 V Medeji se prebudi maščevalnost in kljub temu, da vsi vejo, da bo morila, se s svojimi tožbami **prikupi tako zboru kot tudi občinstvu**.

 Jason, ki se čuti krivega, Medeji dovoli, da njena **otroka** odneseta **nevesti darila,** ki pa so prepojena s **strupom**. Kreont in njegova hči umreta, **Medeja svoja otroka umori**. Jason je strt in uvidi svojo napako, Medeja pa mu samozavestno zre v oči z otrokoma v naročju, **mirna in dostojanstvena**, ni ji mar svoje bolečine. Pomembno je samo to, da trpi Jason, ki jo je prevaral in izdal. To nam jasno pove v verzu, ki je odgovor Jasonovemu vprašanju, če ne trpi:

 **»Trpim, a rada, le da ti se ne smejiš.«**

Medeja je po vsebini še vedno **moderna**, zato jo z uspehom igrajo še sedaj.

 **Kritiki** ne morejo prehvaliti **opisa** Medejinega **notranjega** boja, **boja** med **maščevalnostjo** in **materinsko** **ljubeznijo**. Pa vendar si je to, da Medeja **umori** svoja **otroka**, Evripid **izmislil**, saj so ju po pripovedki umorili ljudje.

 Načeloma pa velja, da še **noben** pesnik ni **trpljenja** ženske **zapisal** tako izčrpno in **popolno** kot **Evripid** v Medeji.